cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy en cy cy cy cy cy cy en cy cy cy en cy en es cy cy cy cy en es fr cy cy cy en en cy cy en su de cy cy af cy cy en cy en es
Dewch i fod yn rhan o dîm Eisteddfod 2018 | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Dewch i fod yn rhan o dîm Eisteddfod 2018
Yn dilyn cyfarfod llwyddiannus yn Yr Hen Lyfrgell ganol Medi, mae’r gwaith paratoi ar gyfer yr Eisteddfod Genedlaethol ym Mae Caerdydd yn cychwyn o ddifrif nos Fercher 12 Hydref, wrth greu’r grwpiau a phwyllgorau a fydd yn arwain ar y gwaith lleol.
Meddai Trefnydd yr Eisteddfod, Elen Elis, “Mae croeso cynnes i unrhyw un sydd am fod yn rhan o’r paratoadau ar gyfer yr Eisteddfod yng Nghaerdydd i ddod atom ar 12 Hydref, ac rwy’n gobeithio y bydd nifer fawr o bobl yn gwneud hynny.
“Rydym yn awyddus i ddenu pobl o bob oed ac o bob rhan o’r brifddinas i ddod atom i fod yn rhan o’r paratoadau.  Bwriad y pwyllgorau yw dewis testunau a bod yn rhan o’r tîm sy’n creu’r rhaglen weithgareddau yn ystod wythnos yr Eisteddfod.  Y gobaith mawr yw y bydd pawb yn mwynhau bod yn rhan o’r trefniadau wrth i ni edrych ymlaen at gynnal Eisteddfod wahanol ym Mae Caerdydd ymhen ychydig llai na dwy flynedd.
“Wrth gwrs nid pawb sydd eisiau bod yn rhan o bwyllgor ffurfiol a gobeithio y bydd criwiau’n fodlon dod at ei gilydd ar lefel cymunedol i drefnu a chynnal gweithgareddau o bob math o hyn tan yr Eisteddfod.  Mae’r gweithgareddau hyn yn hollbwysig i lwyddiant y prosiect, a dyma’r ffordd orau i godi ymwybyddiaeth ac arian yn lleol.
“Yn ogystal â phwyllgorau arferol yr Eisteddfod, rydym hefyd wedi creu grŵp sy’n edrych yn benodol ar brofiad ymwelwyr.  Rydym yn awyddus i ddod â chriw sydd â phrofiad o ymweld â gwahanol wyliau at ei gilydd i edrych ar ddatblygu profiad ein hymwelwyr.  Mae hwn yn ddatblygiad newydd ar gyfer 2018,a’r gobaith yw y cawn griw brwdfrydig sy’n llawn syniadau cyffrous.
Rydym hefyd yn chwilio am aelodau o’r pwyllgorau canlynol:
Yn ogystal, mae cyfle i fod yn rhan o’r timau sy’n edrych ar yr elfennau isod:
Codi arian a gweithgareddau lleol
Maes B / Ieuenctid
Mae croeso i unrhyw un sydd â diddordeb i droi i fyny ar y noson, ac mae’r Eisteddfod yn croesawu ymholiadau gan unrhyw un sydd am fod yn rhan o’r paratoadau ar gyfer Eisteddfod 2018.  Gallwch gofrestru ar-lein, www.eisteddfod.cymru/pwyllgorau-caerdydd neu cysylltwch ar 0845 4090 900 am ragor o wybodaeth, neu drwy facebook.com/eisteddfod neu @eisteddfod ar Trydar.
Cynhelir yr Eisteddfod ym Mae Caerdydd o 3-11 Awst 2018.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.